تمتيل

التمتيل (ولا التشخيص) هو تجسيدلادب لمكتوب وتشخيص الخيال فصورة ديال شخوص. والمقصود به بالضبط هو تقمّص الشخصيات الدرامية اللي كاينة فـ الرواية ولا الحكاية واداء التفاصيل ديالها بطريقة مقنعة. امومتيل هو اللي كيشخص كل الشخصيات، وكيحاول يحاكيها فـ الواقع، ويجسد الملامح والصفات ديالها والاختلافات اللي بينها فـ النص الادبي، سواء كانت رواية ولا مسرحية مكتوبة. وهذا هو التشخيص: انك تدخل فالقالب ديال كل حالة، وتحوّل الخيال المكتوب فالنص لحركات، انفعالات، ونبرة صوت معينة، كتنبّه عقل المتلقي باش يربط بين النص والمسموع فـ الاذاعة ولا المرئي فـ التلفاز ولا المسرح الحي، وحتى السينما، ضمن اسلوب الاقناع. اهمية التمتيل. التمتيل هو مراية المجتمع، ورغم ان الهدف الرئيسي ديالو هو الترفيه، الا ان عندو اهداف اخرى. من بين هاد الاهداف اعادة تمتيل التاريخ وتبسيطو للمشاهدين، بحال فيلم الناصر صلاح الدين اللي عرّف الناس بهاد القائد العظيم، ونقل صورة حيّة على الحملات الصليبية. كذلك عند التمتيل دور مهم فـ تعليم الناس وتبصيرهم بحياتهم اليومية بطريقة يتقبلوها من خلال قصة بسيطة من الواقع. صفات لمومتيل. لمومتيل خاصو تكون عندو لجاذبية طبيعية، خصوصاً التاثير الفطري والحضور والكاريزما باش يصدقوه الناس. وكذلك خاصو يعرف يتقمص الشخصيات المختلفة، ويكون عندو المرونة الجسدية (البلاستيكا) والانسيابية والحيوية اللي وصفها ستانسلافسكي. ويكون قادر يتخيل المكان، ويفهم منظور الشخصية والدور، ويتاقلم مع كل وضعية باش يقدم اداء مناسب يوصل للمشاهد بطريقة عفوية وواضحة. الاقناع كيبان من خلال ابداع مومتيل فـ تجسيد ومحاكاة شخصية النص الادبي باش تولّي عندها قوة وحضور. وهذا هو التشخيص — نقل الادب الى الفن، كيفاش الطاقة كتنتقل فـ الطبيعة من ضوء الشمس الى كهرباء عبر الخلايا الشمسية، كيولي الابداع هو تحويل الادب الى فنون عبر تقنية تمتيل. تاريخ التمتيل. التمتيل فـ العصر الاغريقي. كان المسرح الاغريقي هو النوع السائد، وكان العمل كامل على عاتق المؤلف: كايكتب، كيمتل، وكيدير الاخراج. المؤلف كانمومتيل الوحيد، وكيلبس اقنعة وملابس باش يغيّر الشخصيات ويؤدي حتى الادوار النسائية. وكان كيعتمد على الاكسسوارات والشعور المستعارة باش يعاون راسو فالاداء. تمتيل عند العرب. العرب عرفو التمتيل وكان عندهم باسماء كتيرة بحال الحكاية، ودارو فيه نقاش فقهي: كاين فقهاء قالو حلال بشروط، وكاين اللي حرّموه. وتكتبات كتب كتيرة عليه، منها: التمتيل فـ العصر الروماني. تبدل الوضع شوية، تزاد عدد مومتيلين، وبقات الوظيفة ديال المؤلف مقتصرة على كتابة النص فقط. التمتيل فـ العصور الوسطى فـ اوروبا. فـ هاد الفترة كان التمتيل مصور على الكنائس، وكانو كيعرضو مشاهد دينية وتعليمية (Didactic plays)، كتدور على التواب والعقاب وتقوية المبادئ الاخلاقية والقيم الكنسية. التمتيل فـ العصر الاليزابيثي. خرج التمتيل من الكنائس للشارع، وولات كاينة الفرق المتنقلة والمسارح المختلفة اللي كيتنافسو فالعروض اللي كتعجب الجمهور. كاين الكوميديا، الكوميديا السوداء، ومشاهد العنف والحرب، حسب ذوق الناس. من ابرز الفنانين ديال داك الوقت شكسبير وبن جونسون. مسرح شكسبير. مسرح شكسبير كان معروف بطبيعة الاداء الواقعية، وكان كيستمد القصص ديالو من الترات الروماني وبلوتارخ. مسرحياتو عامرة بقصص الحب بحال "روميو وجولييت"، وبالقصص الخيالية بحال "حلم ليلة صيف". فالوقت ديالو، ما كانتش النساء كيمثلو، فكانو الغلمان كيديرو الادوار النسائية بالازياء النسائية وتغيير الصوت باش يكون الاداء مقنع. وكان الممثلين ما عندهمش تقدير كبير فداك الوقت، وكانو كيتقارنو بـ المهرجين ولا لاعبي السيرك. فـ عام 2012 تاسس فريق Vision Team المعروف بالعروض الواقعية ديالو، وكيعتبر اول فريق مسرحي عربي سمح بدخول النساء للتمثيل، وكيخدمو دابا على اكبر قصة واقعية فالوطن العربي، سميتها "كش ملك". التمتيل فـ العصر الحديث. التمتيل ولى عندو بعد اخر. من بعد ما كان مومتيل مرفوض اجتماعياً وما كتقبلش شهادته، ولات مهنة محترمة وقدوة فـ المجتمعات المتحضّرة. ولات الناس كتركز على المحتوى الفني اكثر من الاحكام، وصار الفن وسيلة للرقي والتطور الثقافي. ظهر المسرح والسينما والمرناة (التلفاز) فـ ستينيات القرن العشرين، وولا الفن منظم ومحترم. ظهور المعاهد والاكاديميات. تاسسات الاكاديميات الفنية والمعاهد اللي كتعلّم فن التمتيل بشكل علمي واحترافي، وولات كتعطي شهادات رسمية معترف بها. ومن هنا خرج مفهوم القوة الناعمة ديال الدول، اللي كتبيّن الثقل الثقافي ديالها، بحال مصر فـ العالم العربي باكثر من 12. 000 عمل فني، والهند فالمستوى العالمي. نقابات ولتحادات. تاسسات نقابات مومتيلين ولتحادات لفنية باش تحافظ على حقوق لفنانين وتعاون اللي تقاعدو، وكذا باش تحل النزاعات فمجاللمسرح ولسينما. لممتلون وتسليط لاعلامي. الصحافة الفنية ولات كتتابع اخبار مومتلين وحياتهم لخاصة واعمالهم، حيثلجمهور مهتم بيهم بزاف. وهذا كيبين تاتيرلكبير ديال لفنان فالمجتمع كمبدع، وقدوة فنية وثقافية كتنور الوعي الجمعي وتساهم فـ الرقي المجتمعي.